text:
е възможно — взаимен достъп до базите данни при зачитане на правата, свързани с интелектуалната собственост.
 Член 75
 Защита на потребителите
 Страните установяват тясно сътрудничество, насочено към постигане на съвместимост на системите им за защита на потребителите. Това сътрудничество включва по-специално предоставяне на опит в областта на законодателните и институционалните реформи, въвеждане на постояннодействащи системи за взаимно осведомяване за опасни продукти, подобряване на информацията, предоставяна на потребителите, по-специално по въпросите на цените, характеристиките на предлаганите продукти и услуги, обучителните дейности, предназначени за чиновниците в администрацията и за останалите представители на интересите на потребителите, развитието на обмена на опит между представителите на интересите на потребителите и увеличаване съвместимостта на политиките за защита на потребителите.
 Член 76
 Митници
 1. Сътрудничеството има за цел да осигури спазването на всички разпоредби, които предстои да бъдат приети в областта на лоялната търговия, и да се постигне хармонизирането на митническата система на Украйна с тази на Общността.
 2. Сътрудничеството включва по-конкретно следните области:
 —
 обмен на информация,
 —
 усъвършенстване на методите на работа,
 —
 въвеждане на Комбинираната номенклатура и на единния административен документ,
 —
 взаимовръзката между транзитните системи на Общността и Украйна,
 —
 опростяване на контрола и формалностите при превоза на стоки,
 —
 подкрепа за въвеждането на съвременни митнически информационни системи,
 —
 организиране на семинари и на обучения.
 3. Без да се засягат други форми на сътрудничество, предвидени в настоящото споразумение, по-специално в член 79, взаимното подпомагане по митнически въпроси между административните органи на страните се урежда с разпоредбите на приложения към настоящото споразумение протокол.
 Член 77
 Сътрудничество в областта на статистиката
 Сътрудничеството в тази област има за цел установяването на ефикасна система за статистика, която да предоставя необходимите надеждни статистически данни, за да се подкрепи и наблюдава процесът на икономически реформи и да допринесе за развитието на частните предприятия в Украйна.
 Страните по-специално си сътрудничат в следните области:
 —
 адаптиране на украинската система за статистика към международните методи, стандарти и класификация,
 —
 обмен на статистически данни,
 —
 предоставяне на необходимите макро- и микроикономически статистически данни за осъществяването и управлението на икономическите реформи.
 Общността предоставя за тази цел техническа помощ на Украйна.
 Член 78
 Икономика
 Страните улесняват процеса на икономическа реформа и координирането на икономическите политики по пътя на сътрудничество, насочено към подобряване разбирането за основните механизми на техните съответни икономики и изработване и осъществяване на икономическата политика в пазарните икономики. За тази цел страните обменят информация за макроикономическите резултати и перспективи.
 Общността предоставя техническа помощ с оглед:
 —
 подпомагане Украйна в процеса на икономическа реформа чрез предоставяне на специализирани съвети и техническа помощ,
 —
 насърчаване сътрудничеството между икономистите, за да се ускори предаването на необходимото ноу-хау за формулиране на икономическите политики и за да се осигури широко разпространение на резултатите от изследванията, свързани с политиките.
 Член 79
 Наркотици
 В рамките на съответните свои правомощия и компетентности страните си сътрудничат с оглед повишаване ефективността на политиките и мерките за борба с незаконното производство, предлагане и трафик на наркотици и психотропни вещества, включително за предотвратяване на отклоняването на химични прекурсори, а също и с оглед насърчаване превенцията


text:
и намаляването на търсенето на наркотици. Сътрудничеството в тази област се основава на взаимни консултации и тясна координация между страните по отношение на приетите цели и стратегии в различните области, свързани с борбата с наркотиците.
 ДЯЛ VIII
 КУЛТУРНО СЪТРУДНИЧЕСТВО
 Член 80
 Страните се задължават да поощряват, насърчават и улесняват сътрудничеството в областта на културата. При нужда програмите за сътрудничество в областта на културата, съществуващи в Общността, или тези на една или повече нейни държави-членки могат да бъдат обект на сътрудничество, като е възможно и разработването на други дейности от взаимен интерес.
 ДЯЛ IX
 ФИНАНСОВО СЪТРУДНИЧЕСТВО
 Член 81
 С оглед постигане на целите на настоящото споразумение и в съответствие с членове 82, 83 и 84 Украйна се ползва с временна финансова помощ, която ѝ се отпуска от Общността посредством технологична помощ под формата на субсидии, с цел ускоряване процеса на икономическа реформа.
 Член 82
 Тази финансова помощ се покрива с мерките, предвидени в рамките на програмата „Tacis“ и отнасящия се до нея регламент на Съвета.
 Член 83
 Целите и областите на финансово подпомагане от страна на Общността се определят в индикативна програма, отразяваща установените приоритети, която следва да бъде одобрена от двете страни, при отчитане нуждите на Украйна, капацитета на различните сектори за усвояване на отпуснатите средства и напредъка на реформите. Страните информират Съвета за сътрудничество за това.
 Член 84
 С цел да се даде възможност за оптимално използване на наличните ресурси, страните следят вноските в рамките на технологичната помощ от страна на Общността да се правят в тясно сътрудничество с тези от други източници, като например държавите-членки, трети страни, и международните организации, като например Международната банка за възстановяване и развитие и Европейската банка за възстановяване и развитие, а също и Програмата за развитие на Организацията на обединените нации (ПРООН) и Международния валутен фонд.
 ДЯЛ X
 ИНСТИТУЦИОНАЛНИ, ОБЩИ И ЗАКЛЮЧИТЕЛНИ РАЗПОРЕДБИ
 Член 85
 Създава се Съвет за сътрудничество, който наблюдава изпълнението на настоящото споразумение. Съветът се събира на ниво министри веднъж годишно и всеки път, когато обстоятелствата налагат това. Той разглежда важните въпроси, които възникват в рамките на споразумението, а също и всички други двустранни и международни въпроси от взаимен интерес, с цел постигане на целите на настоящото споразумение. Съветът за сътрудничество може също така да прави подходящи предложения по взаимно съгласие между двете страни.
 Член 86
 1. Съветът за сътрудничество се състои от една страна от членовете на Съвета на Европейския съюз и членовете на Комисията на Европейските общности, а от друга страна — от членовете на украинското правителство.
 2. Съветът за сътрудничество приема свой вътрешен правилник.
 3. Председателството на Съвета за сътрудничество се осигурява посредством редуване на представител на Общността с член на украинското правителство.
 Член 87
 1. Съветът за сътрудничество бива подпомаган при изпълнение на функциите му от Комитет за сътрудничество, съставен от една страна от представители на членовете на Съвета на Европейския съюз и на членовете на Комисията на Европейските общности, а от друга страна — от представители на украинското правителство, обикновено на ниво висши държавни служители. Председателството на Комитета за сътрудничество се осигурява на алтернативен принцип

type: contracts

jurisdiction: EU


text:
от Общността и от Украйна.
 Съветът за сътрудничество определя в своя вътрешен правилник задълженията на Комитета за сътрудничество, които се заключават в подготовка на заседанията на Съвета за сътрудничество, а също и начина на работа на този комитет.
 2. Съветът за сътрудничество може да делегира всички или част от своите компетентности на Комитета за сътрудничество, който ще осигури приемствеността между заседанията на Съвета за сътрудничество.
 Член 88
 Съветът за сътрудничество може да реши да създаде какъвто и да било друг комитет или орган, който може да го подпомогне при изпълнението на неговите задължения, и определя състава, задълженията и начина на работа на тези комитети или органи.
 Член 89
 При разглеждането на въпрос, възникнал в рамките на настоящото споразумение, във връзка с разпоредба, препращаща към член от ГАТТ, Съветът за сътрудничество във възможно най-висока степен взима под внимание общоприетото тълкуване, което се дава на въпросния член от ГАТТ от договарящите се страни по ГАТТ.
 Член 90
 Създава се Парламентарна комисия за сътрудничество, която е форум за срещи и диалог между членовете на украинския парламент и тези на Европейския парламент. Тази комисия се събира съгласно определена от самата нея периодичност.
 Член 91
 1. Парламентарната комисия за сътрудничество е съставена от една страна от членове на Европейския парламент, а от друга страна — от членове на украинския парламент.
 2. Парламентарната комисия за сътрудничество приема свой вътрешен правилник.
 3. Председателството на Парламентарната комисия за сътрудничество се осигурява посредством редуване на Европейския парламент и украинския парламент по ред, който следва да бъде определен във вътрешния ѝ правилник.
 Член 92
 Парламентарната комисия за сътрудничество може да поиска от Съвета за сътрудничество да ѝ предостави всякаква информация, която би била от полза във връзка с прилагането на настоящото споразумение. Съветът за сътрудничество ѝ предоставя исканата информация.
 Парламентарната комисия за сътрудничество бива информирана за препоръките на Съвета за сътрудничество.
 Парламентарната комисия за сътрудничество може да отправя препоръки към Съвета за сътрудничество.
 Член 93
 1. В рамките на настоящото споразумение всяка страна се ангажира да осигури достъпа на физическите и юридическите лица на другата страна, без прилагане на дискриминация спрямо собствените ѝ граждани, до компетентните съдилища и административни органи на страните, за да защитят своите индивидуални и имуществени права, включително онези, които са свързани с интелектуална, индустриална и търговска собственост.
 2. В рамките на съответните свои правомощия страните:
 —
 насърчават прибягването до арбитраж за уреждане на спорове, произтичащи от търговски сделки и сделки по линия на сътрудничеството, сключени от икономическите субекти на Общността и тези на Украйна,
 —
 се договарят, че когато даден спор е отнесен до арбитраж, всяка страна по спора може, освен ако правилата на избрания от страните арбитражен център не предвиждат друго, да избере свой собствен арбитър, независимо от неговата националност, и че третият арбитър или единственият арбитър може да бъде гражданин на трета страна,
 —
 препоръчват на своите икономически субекти да изберат по взаимно съгласие приложимия закон спрямо техните договори,
 —
 насърчават прибягването до арбитражните правила, изработени от Комисията на Организацията на обединените нации по международно търговско право (Унситрал) и до арбитраж от страна на


text:
всеки център на държава, подписала Конвенцията за признаване и изпълнение на чуждестранни арбитражни решения, подписана в Ню Йорк на 10 юни 1958 г.
 Член 94
 Нищо в споразумението не е пречка за една страна да предприеме мерките:
 а)
 които тя счете за необходими, за да предотврати разпространението на информация, която противоречи на нейните основни интереси, отнасящи се до сигурността;
 б)
 когато се отнасят до производството на или търговията с оръжия, муниции или боеприпаси или до изследване, разработване или производство, необходими за отбраната, при условие че тези мерки не накърняват изискванията за лоялна конкуренция, по отношение продуктите, които не са изрично предназначени за военни цели;
 в)
 в случай на сериозни вътрешни безредия, които смущават реда и законността, по време на война или на сериозно международно напрежение, които съставляват заплаха от война или с цел да изпълнява поетите задължения за поддържане мира и международната сигурност;
 г)
 които тя счита, че са необходими, за да може да спази своите международни задължения и ангажименти във връзка с контрола върху индустриални стоки и технологии с двойна употреба.
 Член 95
 1. В областите, обхванати с настоящото споразумение и без да се накърнява която и да било специална разпоредба, съдържаща се в него:
 —
 прилаганият от Украйна режим по отношение на Общността не може да породи никаква дискриминация между държавите-членки, техните граждани или техните дружества,
 —
 прилаганият от Общността режим по отношение на Украйна не може да породи никаква дискриминация между гражданите на Украйна или нейните дружества.
 2. Разпоредбите на параграф 1 не са пречка за правото на страните да прилагат съответните разпоредби на тяхното данъчно законодателство спрямо данъкоплатци, които не са в идентична ситуация по отношение мястото им на пребиваване.
 Член 96
 1. Всяка от двете страни отнася до Съвета за сътрудничество всеки спор във връзка с прилагането или тълкуването на настоящото споразумение.
 2. Съветът за сътрудничество може да разрешава споровете посредством препоръка.
 3. В случай че не е възможно спорът да бъде разрешен в съответствие с параграф 2, всяка страна може да нотифицира другата страна за назначаването на помирител, а другата страна трябва да назначи втори помирител в двумесечен срок. За целите на прилагането на тази процедура Общността и държавите-членки се считат за една страна по спора.
 Съветът за сътрудничество назначава трети помирител.
 Препоръките на помирителите се приемат с мнозинство от гласовете. Тези препоръки не са задължителни за страните.
 Член 97
 Страните се договарят бързо да се консултират взаимно по подходящ начин, по искане на една от страните, във връзка с разглеждане на всякакви въпроси, свързани с тълкуването или прилагането на настоящото споразумение и други релевантни аспекти на отношенията между страните.
 Разпоредбите на този член не засягат по никакъв начин членове 18, 19, 96 и 102, и с нищо не накърняват тези членове.
 Член 98
 Предоставеният на Украйна по силата на настоящото споразумение режим по никакъв начин не е по-благоприятен от този, който държавите-членки предоставят едни на други.
 Член 99
 За целите на настоящото споразумение, терминът „страните“ означава от една страна Украйна, а от друга страна — Общността или държавите-членки, или Общността и държавите-членки, в


text:
съответствие със съответните техни правомощия.
 Член 100
 Доколкото въпросите, обхванати с настоящото споразумение, са обхванати в Договора за Европейската енергийна харта и протоколите към него, същият договор и същите протоколи се прилагат от влизането в сила по тези въпроси, но само доколкото в тях е предвидено такова приложение.
 Член 101
 Настоящото споразумение се сключва за първоначален срок от десет години. Споразумението се подновява автоматично всяка година, при условие че никоя от страните не го денонсира шест месеца преди изтичането му, като нотифицира писмено другата страна за своето намерение.
 Член 102
 1. Страните предприемат всякакви общи или специални мерки, които са необходими за изпълнение на техните задължения, произтичащи от настоящото споразумение. Те следят за това да бъдат постигнати целите, определени в настоящото споразумение.
 2. Ако една от страните смята, че другата страна не е изпълнила свое задължение, произтичащо от споразумението, тя може да предприеме подходящи мерки. Преди да направи това, освен в случай на спешна необходимост, тя трябва да представи в Съвета за сътрудничество цялата полезна информация, необходима за задълбочено проучване на ситуацията, с оглед търсене на приемливо решение за страните.
 При подбора на тези мерки приоритетно място следва да се отдели на онези от тях, които смущават в най-малка степен действието на настоящото споразумение. Тези мерки се нотифицират незабавно на Съвета за сътрудничество, ако другата страна поиска това.
 Член 103
 Приложения I, II, III, IV, V и допълнението към последния, както и протоколът, съставляват неразделна част от настоящото споразумение.
 Член 104
 Настоящото споразумение не накърнява, преди да бъдат предоставени равностойни права на лицата и икономическите субекти по силата на споменатото споразумение, правата, които са им гарантирани със съществуващите споразумения, обвързващи една или няколко държави-членки, от една страна, и Украйна, от друга страна, освен в области от компетентността на Общността и без да се накърняват задълженията на държавите-членки, произтичащи от настоящото споразумение в области от тяхна компетентност.
 Член 105
 Настоящото споразумение се прилага от една страна на териториите, където се прилагат Договорите за създаване на Европейската общност, Европейската общност за атомна енергия и Европейската общност за въглища и стомана, и при условията, предвидени в тези Договори, а от друга страна — на територията на Украйна.
 Член 106
 Генералният секретар на Съвета на Европейския съюз е депозитар на настоящото споразумение.
 Член 107
 Оригиналът на настоящото споразумение, чиито екземпляри на английски, гръцки, датски, испански, италиански, немски, нидерландски, португалски, украински и френски език са еднакво автентични, се депозира при Генералния секретар на Съвета на Европейския съюз.
 Член 108
 Настоящото споразумение се одобрява от страните в съответствие с техните собствени процедури.
 Настоящото споразумение влиза в сила на първо число от втория месец след датата, на която страните нотифицират Генералния секретар на Съвета на Европейския съюз за приключването на процедурите, посочени в първия параграф.
 От момента на влизането му в сила и доколкото то касае отношенията между Украйна и Общността, настоящото споразумение заменя Споразумението между Европейската икономическа общност и Европейската общност за атомна енергия и Съюза на съветските социалистически републики относно търговията и търговското и икономическо сътрудничество, подписано в Брюксел на 18 декември 1989 г.
 Член


text:
109
 Ако в очакване на приключването на необходимите процедури за влизане в сила на настоящото споразумение разпоредбите на някои части от споразумението бъдат приведени в действие през 1994 г. посредством временно споразумение между Общността и Украйна, договарящите страни се договарят при тези обстоятелства изразът „дата на влизане в сила на Споразумението“ да означава датата на влизане в сила на временното споразумение.
 Hecho en Luxemburgo, el catorce de junio de mil novecientos noventa y cuatro.
 Udfærdiget i Luxembourg den fjortende juni nitten hundrede og fire og halvfems.
 Geschehen zu Luxemburg am vierzehnten Juni neunzehnhundertvierundneunzig.
 Έγινε στο Λουξεμβούργο, στις δεκατέσσερις Ιουνίου χίλια εννιακόσια ενενήντα τέσσερα.
 Done at Luxembourg on the fourteenth day of June in the year one thousand nine hundred and ninety-four.
 Fait à Luxembourg, le quatorze juin mil neuf cent quatre-vingt-quatorze.
 Fatto a Lussemburgo, addì quattordici giugno millenovecentonovantaquattro.
 Gedaan te Luxemburg, de veertiende juni negentienhonderd vierennegentig.
 Feito em Luxemburgo, em catorze de Junho de mil novecentos e noventa e quatro.
 Здійснено в Люксембурзі чотирнадцятого дня червня місяця одна тисяча дев'ятсот дев'яносто четвертого року.
 Pour le Royaume de Belgique
 Voor het Koninkrijk België
 Für das Königreich Belgien
 På Kongeriget Danmarks vegne
 Für die Bundesrepublik Deutschland
 Για την Ελληνική Δημοκρατία
 Por el Reino de España
 Pour la République française
 Thar cheann Na hÉireann
 For Ireland
 Per la Repubblica italiana
 Pour le Grand-duché de Luxembourg
 Voor het Koninkrijk der Nederlanden
 Pela República Portuguesa
 For the United Kingdom of Great Britain and Northern Ireland
 Por las Comunidades Europeas
 For de Europæiske Fællesskaber
 Für die Europäischen Gemeinschaften
 Για τις Ευρωπαϊκές Κοινότητες
 For the European Communities
 Pour les Communautés européennes
 Per le Comunità europee
 Voor de Europese Gemeenschappen
 Pelas Comunidades Europeias
 За Україну
 СПИСЪК С ПРИЛОЖЕНИЯ
 Приложение I
 Индикативен списък на привилегиите, предоставени от Украйна на независимите държави в съответствие с член 12
 Приложение II
 Извънредни мерки, които дерогират от разпоредбите на член 14
 Приложение III
 Конвенции за интелектуалната, индустриалната и търговската собственост, на които се позовава член 50, параграф 2
 Приложение IV
 Резерви на Общността в съответствие с член 30, параграф 1, буква б)
 Приложение V
 Резерви на Украйна в съответствие с член 30, параграф 2, буква а)
 Допълнение към приложение V
 Финансови услуги: определения
 СПИСЪК С ПРОТОКОЛИ
 Протокол за взаимопомощ по въпроси в митническата област
 ПРИЛОЖЕНИЕ I
 ИНДИКАТИВЕН СПИСЪК НА ПРИВИЛЕГИИТЕ, ПРЕДОСТАВЕНИ ОТ УКРАЙНА НА НЕЗАВИСИМИТЕ ДЪРЖАВИ В СЪОТВЕТСТВИЕ С ЧЛЕН 12
 1.
 Армения, Беларус, Естония, Грузия, Казахстан, Литва, Молдова, Туркменистан, Русия:
 Не се прилагат вносни митни сборове спрямо тези страни.
 Не се прилагат износни митни сборове по отношение на стоки, доставяни по силата на клирингови и междудържавни споразумения, в рамките на определените в тези споразумения обеми.
 Не се прилага ДДС спрямо износа и вноса.
 Не се прилага акциз спрямо износа.
 Всички независими държави: експортните квоти за доставката на стоки по силата на годишните междудържавни споразумения за търговия и сътрудничество се разкриват при същите условия, които се прилагат за доставките за покриване на държавни нужди.
 2.
 Армения, Беларус, Естония, Грузия, Казахстан, Литва, Молдова, Туркменистан:
 Плащанията могат да се осъществяват в рубли.
 Русия: Плащанията могат


text:
да се осъществяват в рубли или в карбованци.
 Всички независими държави: специален режим за нетърговските операции, включително плащанията в резултат на тези операции.
 3.
 Всички независими държави: специален режим за текущите плащания.
 4.
 Всички независими държави: специален ценова система при търговията с някои суровини и полуфабрикати.
 5.
 Всички независими държави: специален транзитен режим.
 6.
 Всички независими държави: специални условия за митническите процедури.
 ПРИЛОЖЕНИЕ II
 ИЗВЪНРЕДНИ МЕРКИ, КОИТО ДЕРОГИРАТ ОТ РАЗПОРЕДБИТЕ НА ЧЛЕН 14
 1.
 Украйна може да предприеме извънредни мерки, които дерогират от член 14, под формата на количествени ограничения на недискриминационен принцип.
 2.
 Тези мерки могат да се прилагат само спрямо новозараждащи се индустрии или определени сектори, подложени на реструктуриране или изправени през сериозни затруднения, най-вече когато тези затруднения влекат след себе си значими социални проблеми.
 3.
 Общата стойност на вноса на продуктите, които са обект на тези мерки, не може да надвиши 15 % от общия внос от Общността в течение на последната година преди въвеждането на което и да било количествено ограничение, за което има статистически данни.
 4.
 Тези мерки могат да бъдат приложени само в течение на един преходен период, изтичащ на 31 декември 1998 г., освен ако страните не решат друго, или когато Украйна стане договаряща се страна по ГАТТ, ако това събитие предшества упоменатото по-горе.
 5.
 Украйна информира Съвета за сътрудничество за всяка извънредна мярка, която тя възнамерява да предприеме по силата на разпоредбите на настоящия анекс, като по искане на Общността в рамките на Съвета за сътрудничество се провеждат консултации във връзка с тези мерки и секторите, спрямо които те се прилагат, преди да влязат в сила.
 ПРИЛОЖЕНИЕ III
 КОНВЕНЦИИ ЗА ИНТЕЛЕКТУАЛНАТА, ИНДУСТРИАЛНАТА И ТЪРГОВСКАТА СОБСТВЕНОСТ, НА КОИТО СЕ ПОЗОВАВА ЧЛЕН 50, ПАРАГРАФ 2
 1.
 Член 50, параграф 2 се отнася до следните многостранни конвенции:
 —
 Бернска конвенция за закрила на литературните и художествени произведения (Парижки акт, 1971 г.),
 —
 Международна конвенция за закрила на артистите изпълнители, продуцентите на звукозаписи и излъчващите организации (Рим, 1961 г.),
 —
 Протокол относно Мадридската спогодба за международна регистрация на марките (Мадрид, 1989 г.),
 —
 Споразумение от Ница за международната класификация на стоки и услуги за регистрация на марки (Женева, 1977 г., изменена през 1979 г.),
 —
 Будапещенски договор за международно признаване на депозирането на микроорганизми във връзка с процедурата за патентоването им (1977 г., променен през 1980 г.),
 —
 Международна конвенция за закрила на новите сортове растения (Женевски акт, 1978 г.),
 2.
 Украйна полага най-големи усилия, за да се присъедини незабавно към Акта на Международната конвенция за закрила на новите сортове растения от 1991 г. (UPOV).
 3.
 Съветът за сътрудничество може да препоръча член 50, параграф 2 да се приложи също и спрямо други многостранни конвенция. В случай че възникнат проблеми в областта на интелектуалната, индустриалната или търговската собственост, засягащи условията за търговия, незабавно се провеждат консултации по искане на една от страните, с оглед постигане на взаимноприемливо решение.
 4.
 Страните потвърждават значението, което отдават на задълженията, произтичащи от следните многостранни конвенции:
 —
 Парижка конвенция за закрила на индустриалната собственост (Стокхолмски акт, 1967 г., изменен през 1979


text:
г.),
 —
 Мадридско споразумение за международна регистрация на марки (Столкхомски акт, 1967 г., изменен в 1979 г.),
 —
 Договор за патентно коопериране (Вашингтон 1970 г., изменен и променен през 1979 г. и 1984 г.).
 5.
 От момента на влизане в сила на настоящото споразумение Украйна предоставя на дружествата и гражданите на Общността, по отношение на признаването и закрилата на интелектуалната, индустриалната и търговската собственост, не по-малко благоприятно третиране от предоставеното от нея на която и да било трета страна в рамките на двустранно споразумение.
 6.
 Разпоредбите на параграф 5 не се прилагат спрямо привилегиите, предоставени от Украйна на която и да било трета страна на ефективна реципрочна основа, нито спрямо привилегиите, предоставени от Украйна на друга страна от бившия СССР.
 ПРИЛОЖЕНИЕ IV
 РЕЗЕРВИ НА ОБЩНОСТТА В СЪОТВЕТСТВИЕ С ЧЛЕН 39, ПАРАГРАФ 1, БУКВА б)
 Минно дело
 В някои държави-членки експлоатацията на минни и минерални ресурси от дружества, които не са под контрола на Европейската общност, може да бъде подложена на изискването за получаване на концесия.
 Рибарство
 Достъпът до биологичните ресурси и местата за риболов, намиращи се в морските води, попадащи под суверенитета или юрисдикцията на държавите-членки, както и тяхната експлоатация, се ограничават само до риболовните кораби, плаващи под флага на държава-членка и регистрирани на територията на Общността, освен ако не е предвидено друго.
 Покупка на недвижими имоти
 В някои държави-членки закупуването на недвижимо имущество от дружества извън Европейската общност е предмет на ограничения.
 Аудиов-изуални услуги, включително радио
 Националният режим по отношение на производството и разпространението, включително радиоразпръскването и другите форми на публично разпространение, може да бъде запазен за аудиовизуални произведения, отговарящи на някои критерии за произход.
 Телекомуникационни услуги, включително мобилни и сателитни услуги
 Запазени услуги
 В някои държави-членки е ограничен достъпът до пазара на допълнителни инфраструктури и услуги.
 Професионални услуги
 Услуги, резервирани за физически лица — граждани на държавите-членки. При определени условия тези лица могат да създават дружества.
 Земеделие
 В някои държави-членки националният режим не е приложим спрямо предприятия, които не се намират под контрола на Европейската общност и желаят да създадат земеделско предприятие. Закупуването на лозарски масиви от дружество, което не се намира под контрола на Европейската общност, изисква нотификация или при нужда разрешение.
 Услуги на информационни агенции
 В някои държави-членки съществуват ограничения върху чуждестранното участие в издателските дружества и дружествата за радиоразпръскване.
 ПРИЛОЖЕНИЕ V
 РЕЗЕРВИ НА УКРАЙНА СЪГЛАСНО ЧЛЕН 30, ПАРАГРАФ 2, БУКВА а)
 Прилагането на резервите, съдържащи се в настоящото приложение, при никакви обстоятелства не може да води до по-малко благоприятен режим от този, който се прилага спрямо дружествата на която и да било трета страна.
 1. Финансови услуги (така както са определени в допълнението към настоящото приложение)
 1.1. Банкови услуги и свързани с тях финансови услуги
 В течение на един преходен период, непревишаващ пет години, считано от датата на подписване на настоящото споразумение, Украйна може да продължи да прилага, по отношение на установяването на филиали или клонове на дружества на Общността в Украйна, разпоредбите на украинското право:
 —
 отнасящи се до „системата на валутна уредба и контрол“,
 —
 отнасящи се до „банките и банковите дейности“,
 —


text:
отнасящи се до „гаранциите“,
 —
 отнасящи се до „ценните книжа и фондовите борси“,
 —
 отнасящи се до „приватизационните документи“ (във връзка с разпространението и търговията с приватизационни бонове).
 В течение на горепосочения преходен период Украйна няма да въведе никакви нови уредби или мерки, които са в състояние да повишат нивото на дискриминация, прилагано спрямо филиалите или клоновете на дружества на Общността по отношение на режима, резервиран за украинските дружества.
 1.2. Застраховки (така както са определени в допълнението към него)
 Не по-късно от пет години от датата на подписване на настоящото споразумение Украйна създава необходимите условия за установяването на застрахователни дружества на Общността, както и на смесени застрахователни дружества, в съответствие с изискванията на член 30, параграф 2, буква а).
 През време на горепосочения преходен период Украйна няма да въвежда никакви нови разпоредби или мерки, които са в състояние да повишат нивото на дискриминация, прилагано спрямо филиалите или клоновете на дружества на Общността, в сравнение с режима, прилаган спрямо украинските дружества.
 През целия преходен период застрахователните дейности за чужденци в някои сектори са забранени, ограничени или подчинени на специални изисквания.
 2. Други области
 Брокерство на недвижими имоти, включително на земи
 Собственост и използване на природните ресурси
 Използване на подземните богатства и природните ресурси, включително на минните залежи; придобиване и продажба на природни ресурси.
 Рибарство
 Достъпът до биологичните ресурси и местата за риболов, намиращи се в украинските териториални води и в украинската икономическа зона, както и тяхното използване, подлежат на нормативни ограничения.
 Ловът е ограничен в съответствие с украинското законодателство.
 Земеделие
 Закупуване и продажба на земеделски земи и гори.
 Отдаване под наем на държавна собственост
 Може да се предяви изискване за отдадената под наем държавна собственост да се плаща в свободно конвертируема валута.
 Телекомуникации
 Учредяването на дружества, контролирани от чужденци, може да изисква разрешение.
 Средства за масово осведомяване
 Чуждото участие в дейността на средствата за масово осведомяване може да бъде ограничено.
 Някои професионални дейности
 Професионалните дейности в някои сектори са запазени за украинските граждани или се подчиняват на специални изисквания по отношение на квалификацията (медицина, образование, правни услуги, с изключение на бизнес консултантството, което включва съответните правни аспекти).
 Исторически сгради и паметници


text:
 Важна правна забележка
 |
 21998A0812(01)
 Официален вестник n° L 225 , 12/08/1998 стр. 0005 - 0012 специално чешко издание глава 11 том 29 стр. 64 - 68 специално испанско издание глава 11 том 29 стр. 64 - 68 специално унгарско издание глава 11 том 29 стр. 64 - 68 специално литвийско издание глава 11 том 29 стр. 64 - 68 LV.ES глава 11 том 29 стр. 64 - 68 MT.ES глава 11 том 29 стр. 64 - 68 PL.ES глава 11 том 29 стр. 64 - 68 SK.ES глава 11 том 29 стр. 64 - 68 специално словенско издание глава 11 том 29 стр. 64 - 68
 19931025Споразумениеза създаване на научно-технологичен център в УкрайнаКАНАДА, ШВЕЦИЯ, УКРАЙНА И СЪЕДИНЕНИТЕ АМЕРИКАНСКИ ЩАТИ,КАТО ПОТВЪРЖДАВАТ ОТНОВО необходимостта от предотвратяване на разпространението на технологии, знания и умения, свързани с оръжията за масово унищожение – ядрени, химически и биологични оръжия,КАТО ОТБЕЛЯЗВАТ настоящия критичен период в държавите от бившия Съветски съюз, период, който включва прехода към пазарна икономика, развиващия се процес на разоръжаване и конверсията на индустриално-техническия потенциал с цел използването му с мирни цели;КАТО ПРИЗНАВАТ в този контекст необходимостта от създаване на международен научно-технологичен център в Украйна, който ще сведе до минимум стимулите, които биха довели до дейности, които биха довели до такова разпространяване, като поддържат и подпомагат дейностите на научно-инженерния потенциал в Украйна, насочени към мирни цели, а при наличие на интерес и в други държави от бившия Съветски съюз;КАТО ОТГОВАРЯТ на необходимостта да дадат своя принос чрез проектите и дейностите на центъра, насочени към прехода на държавите от бившия Съветски съюз към икономика, основана на пазарните принципи, и като поддържат изследванията и развитието за мирни цели;КАТО ИЗРАЗЯВАТ ЖЕЛАНИЕТО СИ проектите, разработвани от центъра, да дадат тласък и подкрепа на участващите учени и инженери към развитието на дългосрочни възможности за израстване в кариерата им, което ще укрепи научноизследователският и развоен потенциал в Украйна,КАТО ОСЪЗНАВАТ, ЧЕ успехът на центъра ще изисква мощна подкрепа от страна на правителствата, фондациите, академичните и научните институции, както и от страна на други междуправителствени и неправителствени институции,СЕ СПОРАЗУМЯХА ЗА СЛЕДНОТО:Член IС настоящия документ се създава Научно-технологичен център в Украйна (наричан по-долу "Центърът") като междуправителствена организация. Всяка от страните на своята територия създава благоприятни условия за дейностите на Центъра. С оглед постигането на целите си, в съответствие със законовите и подзаконовите разпоредби на страните, Центърът може да сключва договори, да придобива и да се разпорежда с недвижимо и движимо имущество, както и да образува и да бъде страна по съдебно производство.Член IIА. Центърът разработва, одобрява, финансира и осъществява мониторинг на научно-технологични проекти за мирни цели, които трябва да се изпълняват предимно в институции и обекти, разположени на територията на Украйна и при проявен интерес, на територията на други държави от бившия Съветски съюз.Б. Целите на Центъра са:(i) да създаде възможности за учени и инженери, особено за онези, които притежават знания и умения, свързани с оръжията за масово унищожение или ракетните системи в Украйна и при проявен интерес, на територията на други държави от бившия Съветски съюз, за пренасочване на техните умения


text: към мирни действия, и(ii) да допринесе със своите проекти и дейности за: решаването на национални и международни технически проблеми, както и за по-широките цели при подпомагане на прехода към икономика, основана на пазарни принципи, отговаряща на нуждите на гражданското общество, да поддържа развитието на фундаменталните и приложните научно-технологични изследвания, в това число в сферата на опазването на околната среда, производството на електроенергия и ядрената безопасност, възстановяване от пораженията, възникнали в резултат от аварии на ядрени реактори за производство на енергия, както и да стимулира по-нататъшната интеграция на учените от Украйна и бившия Съветски съюз в международната научна общност.Член IIIЗа да постигне своите цели, Центърът е оправомощен:(i) да насърчава и подкрепя, като използва парични средства или по друг начин, научно-технологичните проекти в съответствие с член II от настоящото споразумение;(ii) да наблюдава и одитира проектите на Центъра в съответствие с член VIII от настоящото споразумение;(iii) да разпространява информация, както е уместно, да насърчава своите проекти, да подкрепя предложенията и да разширява международното участие;(iv) да създава подходящи форми на сътрудничество с правителствата на държавите, междуправителствените организации, неправителствените организации (в които по смисъла на настоящото споразумение се включва и частният сектор) и програми;(v) да получава парични средства или дарения от правителства на държави, междуправителствени организации и неправителствени организации;(vi) да създава клонове, каквито счита за необходими, и(vii) да се ангажира в други дейности, които могат да се съгласуват от страните.Член IVА. Центърът има управителен съвет и секретариат, състоящ се от изпълнителен директор, заместници на изпълнителния директор, както и такива други служители, каквито могат да бъдат необходими в съответствие с устава на Центъра.Б. Управителният съвет отговаря за следното:(i) определя политиката на Центъра и своя процедурен правилник;(ii) обезпечава общото ръководство и насоки на секретариата;(iii) одобрява работния бюджет на Центъра;(iv) регулира финансовите и другите дейности на Центъра, включително одобрява процедурите за изготвяне на бюджета на Центъра, за теглене от сметки и финансов контрол на същите;(v) формулира общите критерии и приоритети за одобряване на проектите;(vi) одобрява проектите в съответствие с член VI;(vii) приема устав и други мерки за изпълнение на устава, според нуждите, и(viii) други функции, които поема съгласно настоящото споразумение или необходими за изпълнението на настоящото споразумение.Решенията на управителния съвет се вземат с консенсус между всички страни от съвета, като се отчитат условията, определени съгласно член V, освен ако в настоящото споразумение не е предвидено друго.В. Всяка от подписващите страни е представена с един глас в управителния съвет. Всяка от страните посочва свой представител в управителния съвет в срок от 7 дни след влизането в сила на настоящото споразумение.Г. Управителният съвет приема устав в изпълнение на настоящото споразумение. По силата на устава се установява следното:(i) структурата на секретариата;(ii) процесът за избиране, развитие, одобряване, финансиране, осъществяване и мониторинг на проектите;(iii) редът, по който изпълнителният директор получава научна и други видове консултации по отношение на предложените проекти директно от международни експерти;(iv) редът за изготвяне на бюджета на Центъра, за теглене от сметки и финансов контрол на същите;(v) подходящите насоки по отношение на правата на интелектуална собственост, произтичащи от проектите на Центъра, и на разпространението на резултати от проекти;(vi) процедурите, регулиращи


text: участието на правителствата, междуправителствените организации и неправителствените организации в проектите на Центъра;(vii) правното регулиране относно разпределение на имуществото на Центъра след прекратяването на настоящото споразумение или оттеглянето на някоя от страните;(viii) политиката по отношение на персонала;(ix) други договорености, необходими за изпълнението на настоящото споразумение.Член VУправителният съвет има право и изключителните правомощия да разширява членския си състав и да включва представители, посочени от страните, които да се присъединят към настоящото споразумение при определени от управителния съвет условия. Страните, които не са представени в управителния съвет и в междуправителствените организации или неправителствените организации, могат да бъдат поканени да участват в заседанията на съвета без право на глас.Член VIВсеки проект, представен за одобрение от управителния съвет, се придружава от писменото съгласие на държавата/ите, в които предстои да се извършва работата. Освен предварителното съгласие на държавата/ите, за одобряването на проектите се изисква консенсус между страните, участващи в управителния съвет, различни от всяка държава, отговаряща на условията за проектите съгласно член II, буква А. (Такъв консенсус е предмет на условията, определени съгласно член V).Член VIIА. Проектите, одобрени от управителния съвет, могат да бъдат финансирани или подкрепени от Центъра или от правителствата, междуправителствените организации или от неправителствените организации или директно, или с посредничеството на Центъра. Такова финансиране и подкрепа за одобрените проекти се обезпечава съгласно условията, формулирани от тези, които ги осигуряват, като трябва да се следи и за съответствието с настоящото споразумение.Б. Представителите на страните в съвета и на персонала в секретариата на Центъра не следва да отговарят на условията за субсидиране на проекти и не могат да извличат директна полза от всяко предложение за субсидиране.Член VIIIА. На територията на Украйна или на други държави от бившия Съветски съюз, които се присъединяват към настоящото споразумение, Центърът има право:(i) да проверява на място провежданите дейности, материалите, доставките, използването на паричните средства и свързаните с проекта услуги и използване на паричните средства въз основа на нотификация или както е записано в споразумението за дадения проект, и(ii) при поискване да извършва инспекция или одит на всякаква информация, включително на протоколи или документи, свързани с дейностите по проектите на Центъра и използването на средствата, където и да се намират такива протоколи или документи през периода, през който Центърът обезпечава финансиране и за такъв последващ период, какъвто е определен в споразумението за проекта.Писменото съгласие, което се изисква съгласно член VI, включва съгласието на държавата от бившия Съветски съюз, в която предстои да се извършва работата, и институцията получателка, която предоставя на Центъра необходимия достъп за провеждане на финансовия контрол и наблюдението върху проекта, както се изисква в настоящия параграф.Б. Всяка от страните, представена в управителния съвет, също разполага с правата, описани в параграф А, които се координират чрез Центъра, по отношение на проектите, в чието частично или пълно финансиране участва тази страна – пряко или непряко, чрез Центъра.В. Ако бъде определено, че не са спазени условията по проекта, Центърът или финансиращото правителство или организация, след като са информирали управителния съвет относно своите причини, могат да прекратят такъв проект и да вземат необходимите мерки в съответствие с условията по споразумението за


text: проекта.Член IХА. Седалището на Центъра е разположено в Украйна.Б. Чрез предоставяне на материална помощ на Центъра, правителството на Украйна обезпечава за собствена сметка обект, подходящ за използване от Центъра, заедно с поддръжката на същия, комуналните услуги и охраната на същия.В. В Украйна Центърът има статут на юридическо лице и в това си качество е оправомощен да сключва договори, да придобива и да се разпорежда от недвижимо и движимо имущество, както и да образува и да бъде страна по съдебно производство.Член ХПравителството на Украйна гарантира, че:(i) а) средствата и собствеността на Центъра или на който и да е от неговите клонове, включително всякаква лихва, произтичаща от държаните в украински банки парични средства, се освобождават от данъчно облагане и от други видове облагане, които се налагат от правителството на Украйна и от нейните административно-териториални структури;б) стоките, доставките и другото имущество, предвидено или използвано във връзка с Центъра и неговите проекти и дейности, може да се внася в Украйна и да се изнася от Украйна или да се използва на територията на страната, освободено от тарифи, налози, митни сборове, вносни митни сборове и от други подобни данъци или такси, налагани в Украйна. С цел получаване на освобождаване съгласно настоящия параграф стоките, доставките и останалото имущество следва или да бъдат представени и изброени в споразумение към проекта, или да бъдат заверени от изпълнителния директор като позиции, които предстои да бъдат използвани от Центъра или в проект на Центъра. Редът за подобно заверяване се описва в устава;в) паричните средства, получени от физически или юридически лица, включително от украински научни организации или от учени и специалисти във връзка с проектите и мероприятията на Центъра, не подлежат на данъчно облагане, нито на други такси от страна на правителството на Украйна, нито от страна на която и да е от нейните административно-териториални структури;(ii) а) центърът, правителствата, междуправителствените или неправителствените организации имат право да прехвърлят парични средства, свързани с Центъра и неговите проекти или дейности във валута, различна от националната валута на Украйна, при внасяне или изнасяне от страната без ограничения, като всяка отделна сума не трябва да превишава общата сума, внесена в Украйна;б) при финансиране на Центъра и неговите проекти и дейности Центърът е оправомощен от свое име и от името на институциите, посочени в буква а), да продава чуждестранна валута в Украйна.Член ХIА. Страните тясно си сътрудничат с оглед улесняване решаването на правните спорове и вземане на решения по искове съгласно настоящия член.Б. Ако не е посочено друго, по отношение на съдебните производства и във връзка с искове, подадени от граждани на Украйна или украински организации, различни от исковете, свързани с договорите, произтичащи от действията или бездействията на Центъра или на неговия персонал в хода на дейността на Центъра, правителството на Украйна:(i) не образува никакви съдебни производства срещу Центъра и неговия персонал;(ii) поема отговорността при производства и искове, подадени от гореспоменатите физически или юридически лица срещу Центъра и неговия персонал, и(iii) следи за неувреждане интересите на Центъра и на неговия персонал във връзка със съдебни производства и искове, предвидени в подбуква (ii).В. Разпоредбите на настоящия член не


text: предотвратяват налагането на компенсации или обезщетения, дължими в съответствие с международните споразумения или националното законодателство на всяка държава.Г. Нищо в буква Б не следва да се тълкува така, че да попречи на образуването на съдебни производства или подаване на искове срещу украински граждани.Член XIIА. Членовете на персонала на правителството на Съединените щати, правителството на Канада и правителството на Швеция, които присъстват в Украйна във връзка с Центъра или неговите проекти и дейности, се ползват от предоставен от правителството на Украйна статут, равностоен на административния и техническия персонал съгласно Виенската конвенция за дипломатическите отношения от 18 април 1961 г.Б. Правителството на Украйна предоставя на персонала на Центъра следните привилегии и имунитети, които обикновено се предоставят на представителите на международни организации, а именно:(i) имунитет срещу арестуване, задържане и съдебни производства, включително от преследване по наказателен, граждански и административен път по отношение на изречени на глас или написани от представители на персонала на Центъра думи или във връзка с извършени при изпълнение на техните служебни задължения действия;(ii) освобождаване от всякакви данъци за общ доход, социални осигуровки или други мита, митни сборове или други видове такси върху дохода, произтичащи от дейността на Центъра, с изключение на онези, които обикновено са включени в цената на стоките или се заплащат за извършениуслуги;(iii) имунитет от разпоредби във връзка със социалното осигуряване, имиграционни ограничения и регистрация на чуждестранни граждани, както и(iv) правото да внасят собствените си мебели и лични принадлежности, когато първоначално встъпват в длъжност, без да бъдат облагани с украински тарифи, налози, митни сборове, вносни митни сборове и други подобни данъци или такси.В. На представителите на страните в управителния съвет, на изпълнителния директор и на заместниците на изпълнителния директор правителството на Украйна предоставя освен привилегиите, изброени в параграфи А и Б от настоящия член, привилегиите, имунитетите, освобождаванията и другите облекчения, които се предоставят на представители на членове и изпълнителни ръководители на международни организации в съответствие с международното право.Г. Всяка от страните може да нотифицира изпълнителния директор относно всяко лице, различно от тези по букви А и В, което ще пребивава в Украйна във връзка с проектите и дейностите на Центъра. Страна, направила такава нотификация, информира такива лица относно техните задължения във връзка със законовите и подзаконовите разпоредби в Украйна. Изпълнителният директор нотифицира правителството на Украйна, което предоставя на такива лица привилегиите, описани в буква Б, подбукви (ii) до (iv) от настоящия член.Д Нищо в настоящия член не изисква правителството на Украйна да предоставя привилегиите и имунитетите, предвидени съгласно параграфи А, Б и В от настоящия член, на свои граждани.Е. Без да се накърняват привилегиите, имунитетите и другите предимства, предвидени по-горе, всички лица, ползващи се от привилегии, имунитети и предимства съгласно настоящия член, са задължени да спазват законовите и подзаконовите разпоредби на Украйна.Ж. Нищо в настоящото споразумение не се тълкува като дерогация от привилегиите, имунитетите и другите предимства, предоставени на персонала, описан в букви А до Г съгласно други споразумения.Член XIIIВсяка държава, която желае да стане страна по настоящото споразумение, нотифицира за това управителния съвет посредством изпълнителния директор. Управителният съвет предоставя на такава държава заверени копия от настоящото


text: споразумение чрез изпълнителния директор. При одобрение от управителния съвет тази държава получава позволение да се присъедини към настоящото споразумение. В случай че такава държава или такива държави от бившия Съветски съюз се присъединят към настоящото споразумение, такава държава или такива държави се съобразяват с поетите от правителството на Украйна задължения в съответствие с член VIII, член IХ, буква В и членове от Х до ХII.Член XIVВъпреки че нищо в настоящото споразумение не ограничава правата на страните да изпълняват проекти без участието на Центъра, страните полагат всички усилия да използват Центъра при изпълнението на проекти, чиито характер и цели са подходящи за Центъра.Член XVА. Настоящото споразумение е предмет на преразглеждане от страните две години след влизането му в сила. При такова преразглеждане следва да се вземат предвид финансовите ангажименти и плащанията на страните.Б. Настоящото споразумение може да бъде изменено по всяко време с писмено съгласие на всички страни.В. Всяка от страните може да се оттегли по всяко време от настоящото споразумение шест месеца след като изпрати писмена нотификация за това до останалите страни.Член XVIВсички въпроси или спорове, свързани с прилагането или тълкуването на настоящото споразумение, са предмет на консултации между страните.Член XVIIС цел финансирането на проектите да се осъществява във възможно най-кратки срокове, подписалите настоящото споразумение страни установяват временни процедури до приемането на устава от управителния съвет. Тези процедури включват, в частност, назначаването на изпълнителен директор и необходимия персонал и установяване на процедурите за представяне, разглеждане и одобряване на проектите.Член XVIIIА. Всяка от подписалите настоящото споразумение страни нотифицира останалите по дипломатически пътища, че е изпълнила всички вътрешни процедури, необходими за обвързването с настоящото споразумение.Б. Настоящото споразумение влиза в сила на тридесетия ден след датата на последната нотификация, описана в буква А.В доказателство за което, долуподписаните надлежно упълномощени лица полагат подписите си под настоящото споразумение.Съставено в Киев на 25 октомври 1993 година в един оригинален екземпляр на английски, френски и украински език, като всеки от тези текстове е еднакво автентичен.ЗА КАНАДА:+++++ TIFF +++++ЗА КРАЛСТВО ШВЕЦИЯ:+++++ TIFF +++++ЗА УКРАЙНА:+++++ TIFF +++++ЗА СЪЕДИНЕНИТЕ АМЕРИКАНСКИ ЩАТИ:+++++ TIFF +++++--------------------------------------------------


text:
 13.12.2019
 BG
 Официален вестник на Европейския съюз
 L 324/47
 Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило трябва да се проверят в последната версия на документа на ИКЕ на ООН относно статута — TRANS/WP.29/343/, който е на разположение на следния адрес: http://www.unece.org/trans/main/wp29/wp29wgs/wp29gen/wp29fdocstts.html
 Правило No 145 на Организацията на Обединените нации — Единни предписания относно одобряването на превозни средства по отношение на системите за закрепване ISOFIX, горните лентови устройства за закрепване ISOFIX и местата за сядане, съвместими със сядане по стандарта i-Size [2019/2142]
 Дата на влизане в сила: 19 юли 2018 г.
 Настоящият документ с само средство за документиране. Автентичният и правно обвързващ текст е: ECE/TRANS/WP.29/2017/133.
 Съдържание
 Правило
 1.
 Обхват
 2.
 Определения
 3.
 Заявление за одобрение
 4.
 Одобрение
 5.
 Спецификации
 6.
 Изпитвания
 7.
 Промяна и разширение на одобрение на тип превозно средство
 8.
 Съответствие на производството
 9.
 Санкции при несъответствие на производството
 10.
 Окончателно прекратяване на производството
 11.
 Наименования и адреси на техническите служби, отговарящи за провеждане на изпитвания за одобряване, и на органите по одобряването на типа
 Приложения
 1.
 Съобщение
 2.
 Оформление на знаците за одобрение на типа
 3.
 Процедура за определяне на точката „H“ и действителния ъгъл на торса за места за сядане в моторни превозни средства
 Допълнение 1 — Описание на триизмерната машина за определяне на точка „H“ (машина 3-D Н)
 Допълнение 2 — Триизмерна координатна система
 Допълнение 3 – Контролни данни относно местата за сядане
 4.
 Системи за закрепване „ISOFIX“ и горни лентови устройства за закрепване „ISOFIX“
 5.
 Места за сядане по стандарта i-Size
 1. ОБХВАТ
 Настоящото правило се прилага за:
 а)
 превозни средства от категория M1 по отношение на техните системи за закрепване ISOFIX и горните лентови устройства за закрепване ISOFIX, предназначени за закрепване на системи за обезопасяване на деца. Други категории превозни средства, оборудвани със системи за закрепване ISOFIX, също трябва да съответстват на предписанията на настоящото правило;
 б)
 превозни средства от която и да е категория по отношение на техните места за сядане, съвместими със стандарта i-Size, ако такива са определени от производителя на превозното средство.
 2. ОПРЕДЕЛЕНИЯ
 За целите на настоящото правило
 2.1.
 „Одобрение на превозно средство“ е одобрение на тип превозни средства по отношение на системите за закрепване ISOFIX, горните лентови устройства за закрепване ISOFIX и местата за сядане по стандарта i-Size, ако такива са монтирани.
 2.2.
 „Тип превозно средство“ е категория моторни превозни средства, които не се различават съществено по отношение на такива основни характеристики като размери, форма и материали на компонентите на конструкцията на превозното средство или на седалките, към които са закрепени системите за закрепване „ISOFIX“ и горните лентови устройства за закрепване „ISOFIX“, ако има такива, и, ако якостта на устройствата за закрепване е подложена на динамично изпитване, а якостта на пода на превозното средство е подложена на статично изпитване в случая на места за сядане по стандарта i-Size, по отношение на характеристиките на който и да е компонент от обезопасителната система, и особено на функцията на ограничителя на натоварването, който оказва


text:
въздействие върху силите, действащи върху устройствата за закрепване на обезопасителните колани.
 2.3.
 „Под“ е долната част на каросерията на превозното средство, свързваща страничните му стени. В този смисъл подът включва ребра, щамповани елементи и, според случая, други укрепвания, дори когато те са монтирани под пода, като например надлъжни и напречни елементи.
 2.4.
 „Седалка“ е конструкция, независимо дали е вградена или не в конструкцията на превозното средство, заедно с тапицерията ѝ, предвидена за сядане на един възрастен човек. Терминът означава както отделна седалка, така и част от седалка тип пейка, предназначена за сядане на един човек.
 2.5.
 „Предна пътническа седалка“ е която и да е седалка, чиято „най-предна точка Н“ се намира във вертикалната напречна равнина, минаваща през точката R на водача, или пред нея.
 2.6.
 „Група седалки“ е или седалка тип пейка, или отделни седалки, разположени една до друга (т.е., така, че предните устройства за закрепване на една седалка са на една линия със задните устройства за закрепване на друга седалка или пред тях, и на една линия с предните устройства за закрепване на друга седалка или зад тях), и на които има място за сядане на един или повече възрастни пътници.
 2.7.
 „Седалка тип пейка“ е конструкция, комплектувана с тапицерия, предназначена за сядане на повече от един възрастен човек.
 2.8.
 „ISOFIX“ е система за закрепване на системи за обезопасяване на деца към конструкцията на превозното средство, която включва две неподвижни устройства за закрепване, монтирани върху конструкцията на превозното средство, две съответстващи неподвижни приставки за закрепване върху системата за обезопасяване на дете и средство за ограничаване завъртането спрямо напречната ос на системата за обезопасяване на дете.
 2.9.
 „Позиция ISOFIX“ означава място, което позволява монтирането на:
 а)
 универсална гледаща напред система за обезопасяване на дете „ISOFIX“, отговаряща на определението в Правило No 44 на ООН; или
 б)
 полууниверсална гледаща назад система за обезопасяване на дете ISOFIX, отговаряща на определението в Правило No 44 на ООН; или
 в)
 полууниверсална гледаща назад система за обезопасяване на дете ISOFIX, отговаряща на определението в Правило No 44 на ООН, или
 г)
 полууниверсална гледаща настрани система за обезопасяване на дете ISOFIX, отговаряща на определението в Правило No 44 на ООН; или
 д)
 специфична за превозното средство система за обезопасяване на дете ISOFIX, съгласно определението в Правило No 44 на ООН; или
 е)
 система за обезопасяване на дете i-Size от общ клас, съгласно определението в Правило No 129 на ООН; или
 ж)
 специфична за превозното средство за обезопасяване на дете ISOFIX, съгласно определението в Правило No 129 на ООН.
 2.10.
 „Долно устройство за закрепване ISOFIX“ е хоризонтална корава щанга с кръгло сечение и с диаметър 6 mm, монтирана към конструкцията на превозното средство или на седалката, върху която може да се постави и закрепи система за обезопасяване на дете ISOFIX с помощта на приставки за закрепване ISOFIX.
 2.11.
 „Система за закрепване „ISOFIX“ е система, включваща две долни устройства за закрепване „ISOFIX“, която заедно с устройството против завъртане е предназначена за закрепване на система за обезопасяване на дете „ISOFIX“.
 2.12.
 „Приставка ISOFIX“ е един от двата свързващи елемента,


text:
изпълняващи изискванията на Правило No 44 или Правило No 129 на ООН, монтирани върху конструкцията на системата за обезопасяване на дете „ISOFIX“ и съвместими с долни устройства за закрепване „ISOFIX“.
 2.13.
 „Система за обезопасяване на дете „ISOFIX“ е система за обезопасяване на дете, изпълняваща изискванията на Правило No 44 или Правило No 129 на ООН, която е предназначена за прикрепване към система за закрепване „ISOFIX“.
 2.14.
 „Устройство за изпитване чрез статични сили (SFAD)“ е изпитвателно приспособление, върху което се монтират системи за закрепване „ISOFIX“ за превозни средства и с помощта на което чрез статични изпитвания се проверява якостта на тези системи и възможността конструкцията на превозното средство или седалките да ограничат завъртането на системите. Изпитвателното приспособление за долните устройства за закрепване и за горните лентови устройства е описано на фигури 1 и 2 от приложение 4, а също и устройство SFADSL
 (опорен
 крак), с което се оценяват местата за сядане i-Size по отношение на якостта на пода на превозното средство. Пример за SFADSL е даден на фигура 3 от приложение 5.
 2.15.
 „Устройство против завъртане“
 а)
 устройството против завъртане, предназначено за ползване с универсална система за обезопасяване на дете ISOFIX, се състои от горна лента ISOFIX;
 б)
 устройство против завъртане, предназначено за ползване с полууниверсална система за обезопасяване на дете „ISOFIX“, се състои или от горна лента, или от арматурното табло на превозното средство, или от опорен крак, чието предназначение е да ограничи завъртането на системата за обезопасяване в случай на челен удар;
 в)
 устройство против завъртане, предназначено за ползване със система за обезопасяване на дете i-Size, се състои от горна лента или от опорен крак, чието предназначение е да ограничи завъртането на системата за обезопасяване в случай на челен удар;
 г)
 при системите ISOFIX, i-Size, универсалните и полууниверсалните системи за обезопасяване на дете „ISOFIX“, самата седалка на превозното средство не представлява устройство против завъртане.
 2.16.
 „Горно лентово устройство за закрепване „ISOFIX“ е приспособление, например щанга, монтирано в определена зона и предназначено да приема съединител за горна лента „ISOFIX“ и да предава силите на задържане от лентата към конструкцията на превозното средство.
 2.17.
 „Съединител ISOFIX за горна лента“ е устройство, предназначено да бъде прикрепено към горно лентово устройство за закрепване ISOFIX.
 2.18.
 „Катарама за горна лента „ISOFIX“ е съединител за горна лента „ISOFIX“, с чиято помощ обикновено се прикрепва горна лента „ISOFIX“ към горно лентово устройство за закрепване „ISOFIX“, както е илюстрирано на фигура 3 от приложение 4 към настоящото правило.
 2.19.
 „Горна лента „ISOFIX“ е здрава тъкана лента (или подобна), която свързва горната част на система за обезопасяване на дете „ISOFIX“ с устройството за закрепване на горна лента „ISOFIX“, и която е снабдена с устройство за регулиране, устройство за отпускане и съединител за горна лента „ISOFIX“.
 2.20.
 „Водещо устройство“ е устройство, което помага при инсталирането на системата за обезопасяване на дете „ISOFIX“, като способства за точното напасване на приставките за закрепване „ISOFIX“ на системата за обезопасяване на дете „ISOFIX“ към долните устройства за закрепване „ISOFIX“ с цел улесняване на закрепването.
 2.21.
 „Приспособление за обезопасяване на дете“ е приспособление, съобразно


text:
с една от категориите за размер „ISOFIX“, отговарящо на дефиницията в точка 4 от приложение 17 – допълнение 2 към Правило No 16 на ООН, и по-специално такова, чиито размери са дадени във фигури 1 — 7 от упомената точка 4. Тези приспособления за обезопасяване на дете се използват съгласно Правило No 16, за да се провери кои класове размери на системите за обезопасяване на дете „ISOFIX“ могат да се монтират на позициите „ISOFIX“ в превозното средство. Освен това, едно от приспособленията за обезопасяване на дете, т. нар. ISO/F2 или ISO/F2X, описано в Правило No 16 на ООН (приложение 17, допълнение 2) се използва в настоящото правило за проверка на местоположението и достъпността на системите за закрепване „ISOFIX“.
 2.22.
 „Обем на оценка на петата на опората“ e обемът, показан на фигури 1 и 2 от приложение 5 към настоящото правило, в който ще се намира стъпалото на опорен крак на системата за обезопасяване на дете i-Size, определена в Правило No 129 на ООН, и който поради това подът на превозното средство трябва да пресича.
 2.23.
 „Контактна повърхност на пода на превозното средство“ е областта на пресичане на горната повърхност на пода на превозното средство (включително тапицерията, настилката, пеноматериала и др.) с обема на оценка на стъпалото на опорния крак, проектирана да издържа усилията на опората на системата за обезопасяване на дете i-Size, определена в правило No 129 на ООН.
 2.24.
 „Място за сядане i-Size“ е място за сядане, ако такова е било дефинирано от производителя на превозното средство, което е проектирано да поеме системи за обезопасяване на дете i-Size и което отговаря на изискванията, определени в настоящото правило.
 3. ЗАЯВЛЕНИЕ ЗА ОДОБРЕНИЕ
 3.1.
 Заявлението за одобрение на тип превозно средство по отношение на системите за закрепване „ISOFIX“, горните лентови устройства за закрепване „ISOFIX“ и местата за сядане i-Size, ако има такива, се подава от производителя на превозното средство или от надлежно упълномощен негов представител.
 3.2.
 То се придружава от посочените по-долу документи в три екземпляра със следните специфични данни:
 3.2.1.
 чертежи на основната конструкция на превозното средство в подходящ мащаб, на които е показано положението на системите за закрепване „ISOFIX“, на горните лентови устройства за закрепване „ISOFIX“, ако има такива, и в случай на места за сядане по стандарта i-Size, на контактната повърхност на пода на превозното средство и подробни чертежи на системите за закрепване ISOFIX, ако има такива, на горните лентови устройства за закрепване, ако са монтирани, както и на точките, в които те са закрепени;
 3.2.2.
 спецификация на използваните материали, които могат да се отразят на якостта на системите за закрепване „ISOFIX“ и горните лентови устройства за закрепване „ISOFIX“, ако има такива, и при места за сядане i-Size, на контактната повърхност на пода на превозното средство;
 3.2.3.
 техническо описание на системите за закрепване „ISOFIX“ и горните лентови устройства за закрепване „ISOFIX“, ако има такива;
 3.2.4.
 по отношение на системите за закрепване „ISOFIX“ и горните лентови устройства за закрепване „ISOFIX“, ако има такива, прикрепени към конструкцията на седалката:
 3.2.4.1.
 подробно описание на типа превозно средство, по отношение на конструкцията


text:
на седалките, устройства за закрепване на седалките и техните системи за регулиране и застопоряване;
 3.2.4.2.
 достатъчно подробни чертежи, изработени в подходящ мащаб, на седалките, на тяхното закрепване към превозното средство и на техните системи за регулиране и застопоряване.
 3.3.
 По избор на производителя, превозно средство, представително за типа превозни средства, подлежащи на одобряване, или частите на превозното средство, които се смятат от техническата служба, провеждаща изпитванията за одобрение, за съществени за изпитването на системите за закрепване „ISOFIX“ и горните лентови устройства за закрепване „ISOFIX“, ако има такива, за изпитването на повърхността на контакт с пода на превозното средство при места за сядане i-Size, се предоставят на тази служба.
 4. ОДОБРЕНИЕ
 4.1.
 Ако превозното средство, заявено за одобрение съгласно настоящото правило, отговаря на съответните изисквания на настоящото правило, се издава одобрение за въпросния тип превозно средство.
 4.2.
 На всеки одобрен тип се присвоява номер на одобрение. Първите две цифри на този номер указват серията изменения, включващи най-новите главни технически изменения на правилото към момента на издаване на одобрението. Една и съща страна по Спогодбата не може да присвоява един и същ номер на различни типове превозни средства, съгласно определението в точка 2.2 по-горе.
 4.3.
 Страните по Спогодбата от 1958 г., прилагащи настоящото правило, биват уведомявани за всяко одобрение, разширение, отказ, отнемане на одобрение или окончателно прекратяване на производството на тип превозно средство съгласно настоящото правило, посредством формуляр, който съответства на образеца от приложение 1 към настоящото правило.
 4.4.
 На всяко превозно средство, което съответства на одобрен по настоящото правило тип превозно средство, на видно и леснодостъпно място, определено във формуляра за одобряване, се нанася международна маркировка за одобрение, състояща се от:
 4.4.1.
 окръжност, ограждаща буквата „E“, следвана от отличителния номер на държавата, издала одобрението (1);
 4.4.2.
 номера на настоящото правило, поставен вдясно от окръжността, предвидена в точка 4.4.1.
 4.5.
 Ако превозното средство съответства на тип превозно средство, одобрен съгласно едно или няколко правила, приложени към Спогодбата, в държавата, издала одобрението съгласно настоящото правило, не е необходимо да се повтаря символът, указан в точка 4.4.1; в такива случаи допълнителните номера и символи по всички правила, по силата на които е издадено одобрение в държавата, издала одобрението по реда на настоящото правило, се поставят във вертикални колони вдясно от символа, предписан в параграф 4.4.1.
 4.6.
 Маркировката за одобрение трябва да е ясна, четлива и незаличима.
 4.7.
 Маркировката за одобрение се поставя близо до поставената от производителя табела с данни за превозното средство или върху нея.
 4.8.
 В приложение 2 към настоящото правило са дадени примери за разположението на маркировката за одобрение.
 5. СПЕЦИФИКАЦИИ
 5.1.
 Определения
 5.1.1.
 Точката H е базова точка, съгласно определението в приложение 3 към настоящото правило, която трябва да бъде определена в съответствие с процедурата, определена в цитираното приложение.
 5.1.1.1.
 Точка H’ е базова точка, съответстваща на точката H, съгласно определението в точка 5.1.1, която се определя за всяка нормална позиция, в която се използва седалката.
 5.1.1.2.
 Точка R е базовата точка за сядане, отговаряща на определението в приложение 3, допълнение 3 към настоящото правило.
 5.1.2.
 Триизмерната координатна система е


text:
дефинирана в допълнение 2 към приложение 3 към настоящото правило.
 5.2.
 Общи изисквания
 5.2.1.
 Всяка система за закрепване „ISOFIX“ и всяко горно лентово устройство за закрепване „ISOFIX“, монтирани или предвидени за монтиране, за ползване със система за обезопасяване на дете „ISOFIX“, както и повърхността на контакт с пода на превозното средство на всяко едно място за сядане i-Size, трябва да бъдат проектирани, изработени и разположени по такъв начин, че:
 5.2.1.1.
 всяка система за закрепване „ISOFIX“ и всяко горно лентово устройство за закрепване, както и повърхността на контакт с пода на превозното средство на всяко място за сядане i-Size, трябва да гарантират съответствието на превозно средство, при нормалната му употреба, с разпоредбите на настоящото правило.
 Всяка система за закрепване „ISOFIX“ и горно лентово устройство за закрепване „ISOFIX“, които могат да се монтират на произволно превозно средство, също трябва да съответстват на разпоредбите на настоящото правило. Поради това такива устройства за закрепване се описват в заявлението за одобрение на типа.
 5.2.1.2.
 Съпротивлението на системите за закрепване ISOFIX и горните лентови устройства за закрепване ISOFIX са проектирани за ползване с всички системи за обезопасяване на деца ISOFIX в тегловните групи 0; 0+; и 1 съгласно определението в Правило No 44.
 5.2.1.3.
 За системата за обезопасяване на дете i-Size от интегрален клас, определена в правило No 129 на ООН, трябва да се проектира система за закрепване ISOFIX, горно лентово устройство за закрепване ISOFIX и повърхност на контакт с пода на превозното средство на местата за сядане i-Size.
 5.2.2.
 Системи за закрепване ISOFIX, компоновка и разположение:
 5.2.2.1.
 Всяка система за закрепване „ISOFIX“ представлява напречна хоризонтална корава щанга (щанги) с диаметър 6 mm ±0,1 mm, която (които) покрива/т две зони с минимална ефективна дължина 25 mm, разположени върху една ос, съгласно фиг. 4 към приложение 4.
 5.2.2.2.
 Всяка система за закрепване „ISOFIX“, монтирана към място за сядане в превозно средство трябва да е разположена на не по-малко от 120 mm зад проектираната точка H, определена съгласно приложение 4 към настоящото правило, като това разстояние се измерва хоризонтално и нагоре до центъра на щангата.
 5.2.2.3.
 За всяка система за закрепване „ISOFIX“, монтирана в превозното средство, трябва да се удостовери възможността за закрепване на определеното от производителя на превозното средство приспособление за обезопасяване на дете „ISOFIX“„ISO/F2“ или „ISO/F2X“, описано в Правило No 16 на ООН (приложение 17, допълнение 2).
 В позициите i-Size трябва да могат да се разположат приспособления за обезопасяване на дете от „ISO/F2X“ и „ISO/R2“, както и пространството за оценка на монтажа на опорен крак, определено в Правило No 16 на ООН (приложение 17, допълнение 2) Освен това, местата по стандарт i-Size трябва да съдържат приспособлението за обезопасяване на деца от клас ISO/B2 описано в Правило No 16 на ООН (приложение 17, допълнение 5).
 5.2.2.4.
 Долната повърхност на приспособлението за обезопасяване на деца „ISOFIX“, определено от производителя на превозното средство в точка 5.2.2.3, трябва да има ъгли на разположение, попадащи в следните граници, като ъглите са измерени по отношение на базовите равнини на превозното средство, определени в приложение 3, допълнение 2 към настоящото правило:
 а)
 ъглово


text:
преместване в надлъжната вертикална равнина: 15° ± 10°;
 б)
 ъглово преместване в напречната вертикална равнина: 0 ° ± 5 °;
 в)
 ъглово преместване в хоризонталната равнина: 0° ± 10°.
 За позициите i-Size, при условие че границите, посочени в точка 5.2.2.4, не са надвишени, се допуска най-късите опорни крака в зависимост от пространството за оценка на стъпалото на опорен крак да имат ъглово преместване около напречната ос, който е по-голям от ъгъла, който иначе би бил наложен от седалката или конструкцията на превозното средство. Трябва да бъде възможно да се монтира приспособление за обезопасяване на дете ISOFIX при по-голямо ъглово преместване около напречната ос. Настоящата точка не се прилага за приспособления за обезопасяване на дете с размер ISO/B2.
 5.2.2.5.
 Системите за закрепване „ISOFIX“ са постоянно монтирани в работно положение или подлежащи на временно демонтиране. По отношение на подлежащите на временно демонтиране устройства за закрепване, изискванията, отнасящи се до системите за закрепване „ISOFIX“, трябва да бъдат изпълнени в монтирано работно положение.
 5.2.2.6.
 Всяка щанга за долно закрепване „ISOFIX“ (в монтирано положение) или всяко постоянно монтирано водещо устройство трябва да е видимо, без да е необходимо да се притиска седалката или облегалката, при наблюдение на щангата или водещото устройство във вертикална надлъжна равнина, преминаваща през средата на щангата или водещото устройство, по продължение на линия, образуваща нагоре ъгъл 30 градуса с хоризонтална равнина.
 Алтернатива на горното изискване е превозното средство да бъде маркирано с постоянни маркировки, поставени в съседство с всяка щанга или водещо устройство. Тази маркировка трябва да се състои от една от следните две схеми, по избор на производителя.
 5.2.2.6.1.
 Като минимум, символът от приложение 4, фигура 12, състоящ се от окръжност с минимален диаметър 13 mm и съдържаща пиктограма, отговаряща на следните изисквания:
 а)
 пиктограмата трябва да изпъква в цветово отношение върху фона на окръжността;
 б)
 пиктограмата трябва да бъде нанесена в близост до всяка щанга от системата;
 5.2.2.6.2.
 Думата „ISOFIX, изписана с главни букви с височина минимум 6 mm.
 5.2.2.7.
 Изискванията от точка 5.2.2.6 не се прилагат за местата за сядане i-Size. Местата за сядане i-Size се маркират в съответствие с точка 5.2.4.1.
 5.2.3.
 Горни устройства за закрепване „ISOFIX“, компоновка и разположение:
 По искане на производителя на превозните средства, описаните в точки 5.2.3.1 и 5.2.3.2 методи могат да се прилагат алтернативно.
 Описаният в точка 5.2.3.1 метод може да се прилага само когато позицията на „ISOFIX“ е разположена върху седалка в превозното средство.
 5.2.3.1.
 При условията на точки 5.2.3.3 и 5.2.3.4, частта от всяко горно лентово устройство за закрепване „ISOFIX“, която е проектирана за свързване със съединител „ISOFIX“ към горната лента, трябва да е разположена не по-далече от 2000 mm от базовата точка на раменете на пътника и в защрихованата зона, както е показано на фигури 6 — 10 към приложение 4, от предвиденото място за сядане, към което е монтирана, при съобразяване с модела, описан в SAE J 826 (юли 1995 г.) и показан в приложение 4, фиг. 5, съгласно следните условия:
 5.2.3.1.1.
 точката „H“ в модела е разположена в единствената проектна точка „H“ в най-долното и най-задно положение


text:
на седалката, с изключение на обстоятелството, че моделът е разположен странично по средата между двете долни устройства за закрепване „ISOFIX“;
 5.2.3.1.2.
 линията на торса на модела образува същия ъгъл по отношение на напречната вертикална равнина, както облегалката в нейното най-изправено положение; и
 5.2.3.1.3.
 моделът е разположен във вертикалната надлъжна равнина, която съдържа точката „H“ на модела.
 5.2.3.2.
 Зоната на горното лентово устройство за закрепване „ISOFIX“ може като алтернатива да бъде разположена с помощта на приспособлението „ISO/F2“ съгласно определението в Правило No 16 на ООН (приложение 17, допълнение 2, фиг. 2), в позиция „ISOFIX“, оборудвана с долни устройства за закрепване „ISOFIX“, показани на фиг. 11 от приложение 4.
 Седалката се поставя в най-задно и най-долно положение, като облегалката се регулира в основно положение или съгласно препоръките на производителя.
 В страничния изглед, горното лентово устройство за закрепване „ISOFIX“ следва да бъде разположено зад задната повърхност на приспособлението „ISO/F2“.
 Пресечната точка между задната повърхност на приспособлението „ISO/F2“ и хоризонталната права (приложение 4, фигура 11, бел. 3), съдържаща последната неподвижна точка с твърдост, по-голяма от 50 единици по Шор (скала A) в най-горната част на облегалката, определя базовата точка 4 (приложение 4, фигура 11) върху осевата линия на приспособлението „ISO/F2“. В тази базова точка горната граница на зоната на горното лентово устройство за закрепване се определя от максимален ъгъл 45° над хоризонталната права.
 В изгледа отгоре, в базовата точка 4 (приложение 4, фиг. 11), максимален ъгъл 90° в посока назад и встрани, в изглед отзад – максимален ъгъл 40° дефинира 2 обема, които ограничават зоната на устройство за закрепване на горната лента „ISOFIX“.
 Началото на горната лента „ISOFIX“ (5) съвпада с пресечната точка на устройството „ISO/F2“ с равнината, разположена на разстояние 550 mm над хоризонталната повърхност (1) на устройството „ISO/F2“ върху осевата линия (6) на устройството „ISO/F2“.
 Освен това, горното лентово устройство за закрепване „ISOFIX“ трябва да е отдалечено на повече от 200, но не повече от 2000 mm от началото на горната лента „ISOFIX“ в задната повърхност на приспособлението „ISO/F2“, измерено по дължината на лентата, когато е изтеглена над облегалката към устройството за закрепване на горната лента „ISOFIX“.
 5.2.3.3.
 Частта от горното лентово устройство за закрепване „ISOFIX“ в превозно средство, която е проектирана за свързване със съединителя „ISOFIX“ за горна лента, може да е разположена извън защрихованите зони, посочени в точки 5.2.3.1 или 5.2.3.2, ако разположението в рамките на тези зона не е целесъобразно и превозното средство е оборудвано с насочващо устройство, което:
 5.2.3.3.1.
 гарантира, че горната лента „ISOFIX“ функционира, както ако частта от устройството за закрепване, предназначена за свързване с устройството за закрепване „ISOFIX“ за горна лента би се намирала в защрихованата зона; и
 5.2.3.3.2.
 е разположено на не по-малко от 65 mm зад линията на торса, когато се използва нетвърдо тъкано насочващо устройство или сгъваемо насочващо устройство, или е разположена на не по-малко от 100 mm зад линията на торса, когато се използва фиксирано твърдо насочващо устройство; и
 5.2.3.3.3.
 в резултат на изпитването е установено, че след като е монтирано в работно положение, устройството има достатъчна якост, за да издържи с


text:
горно лентово устройство за закрепване „ISOFIX“ натоварването, посочено в точка 6.2 от настоящото правило.
 5.2.3.4.
 Лентовото устройство за закрепване може да се помести в ниша на облегалката, при условие че не е в зоната на обхващане на лентата на колана в горната част на облегалката.
 5.2.3.5.
 Горното лентово устройство за закрепване „ISOFIX“ трябва да е с такива размери, които да позволяват присъединяване на катарама за горна лента „ISOFIX“, илюстрирана на фиг. 3.
 Около всяко горно лентово устройство за закрепване „ISOFIX“ трябва да е предвидено свободно пространство, позволяващо закачането и откачането на съединители.
 Всички устройства за закрепване, разположени зад системата за закрепване ISOFIX, които могат да се използват за присъединяване на катарама за горна лента „ISOFIX“ или на съединител за горна лента ISOFIX, трябва да се проектират така, че по един или повече от посочените начини да се предотврати неправилно използване:
 а)
 да се проектират всички подобни устройства за закрепване в зоната на горното лентово устройство за закрепване ISOFIX като горни лентови устройства за закрепване „ISOFIX“; или
 б)
 да се маркират само горните лентови устройства за закрепване „ISOFIX“, като се използва един от символите, показани на фигура 13 от приложение 4, или негов огледален образ; или
 в)
 да се маркират устройствата за закрепване, които не съответстват на а) или б) по-горе, с ясно указание, че тези устройства не се използват с каквато и да било система за закрепване „ISOFIX“.
 За всяко горно лентово устройство за закрепване ISOFIX, покрито с капак, капакът трябва да е обозначен например с един от символите или огледален образ на един от символите, дадени във фигура 13 в приложение 4; капакът трябва да може да се отстранява без използване на инструменти.
 5.2.4.
 Изисквания за места за сядане по стандарта i-Size
 Всяко място за сядане по стандарта i-Size, определено от производителя на превозното средство, трябва да отговаря на изискванията, определени в точки от 5.2.1 до 5.2.4.3.
 5.2.4.1.
 Обозначения
 Всяко място за сядане по стандарта i-Size трябва да бъде маркирано с постоянни маркировки, поставени в съседство със системата (щанга или водещо устройство) на долните устройства за закрепване „ISOFIX“ на съответното място за сядане.
 Минималната маркировка трябва да се състои от символа от приложение 5, фигура 4, представляващ квадрат с минимален размер 13 mm и съдържаща пиктограма, отговаряща на следните изисквания:
 а)
 пиктограмата трябва да изпъква в цветово отношение върху фона на квадрата;
 б)
 пиктограмата трябва да бъде нанесена в близост до всяка щанга от системата;
 5.2.4.2.
 Геометрични изисквания за местата за сядане по стандарта i-Size, свързани с опорни крака по стандарта i-Size
 В допълнение към изискванията, определени в точки 5.2.2 и 5.2.3, трябва да се гарантира, че горната повърхност на пода на превозното средство (включително тапицерията, настилката, пеноматериалът и др.) се пресича с двете ограничаващи повърхнини по осите x и y на пространството за оценка на стъпалото на опорния крак, както е показано на фигури 1 и 2 от приложение 5 към настоящото правило.
 Пространството за оценка на стъпалото на опорния крак се определя както следва (вж. също приложение 5, фигури 1 и 2 от настоящото правило):
 а)
 по


text:
широчина — от двете успоредни равнини, отстоящи на 100 mm от средната надлъжна равнина на приспособлението за обезопасяване на дете, монтирано в съответното място за сядане; и
 б)
 по дължина — от двете равнини, перпендикулярни на равнината, определена от долната повърхност на приспособлението за обезопасяване на дете, и перпендикулярни на средната надлъжна равнина на приспособлението за обезопасяване на дете, отдалечени на 585 mm и 695 mm от равнината, преминаваща през осевите линии на долните закрепващи устройства ISOFIX и перпендикулярна на долната повърхност на приспособлението за обезопасяване на дете; и
 в)
 по височина, от двете равнини, успоредни на долната повърхност на приспособлението за обезопасяване на дете и разположени на 270 mm и 525 mm под тази повърхност.
 Ъгловото преместване около напречната ос, използвано в геометричната оценка по-горе, трябва да се измерва, както е показано в точка 5.2.2.4.
 Съответствието с това изискване може да се докаже с действително изпитване, компютърна симулация или представителни чертежи.
 5.2.4.3.
 Изисквания за якостта на пода на превозното средство за местата за сядане, съвместими със стандарта i-Size
 Цялата контактна повърхност с пода на превозното средство (вж. приложение 5, фигури 1 и 2) трябва да има достатъчна якост, така че да издържа натоварванията, на които е подложена при изпитванията в съответствие с точка 6.2.4.5.
 5.3.
 Минимален брой на изискваните позиции „ISOFIX“:
 5.3.1.
 Всяко превозно средство от категория M1 трябва да бъде оборудвано с поне две ISOFIX позиции, отговарящи на изискванията на настоящото правило.
 Минимум две от позициите „ISOFIX“ трябва да бъдат оборудвани едновременно със система за закрепване „ISOFIX“ и горно лентово устройство за закрепване „ISOFIX“.
 Броят и типът на приспособленията „ISOFIX“, описани в Правило No 16, които могат да се монтират на всяка позиция „ISOFIX“, са определени в Правило No 16 на ООН.
 5.3.2.
 Независимо от разпоредбата на точка 5.3.1, когато едно превозно средство е оборудвано само с един ред седалки, не се изисква наличие на позиция „ISOFIX“.
 5.3.3.
 Независимо от разпоредбата на точка 5.3.1, поне една от двете системи от позиции „ISOFIX“ трябва да бъде монтирана на втория ред седалки.
 5.3.4.
 Независимо от разпоредбата на точка 5.3.1, превозните средства от категория M1 трябва да имат само една система за позиция „ISOFIX“ за превозни средства със:
 а)
 не повече от две врати за пътници; и
 б)
 предвидено задно място за сядане, при която близостта с компонентите на предаването и/или окачването пречи на монтажа на приспособления за закрепване ISOFIX в съответствие с точка 5.2.2; и
 в)
 показател на отношението на мощността към масата (PMR), който е по-голям от 140 съгласно определенията от Правило No 51 на ООН, при следното определение на отношението мощност/ маса (PMR):
 PMR = (Pn/mt) * 1000 kg/kW
 където
 Pn: максималната (номинална) мощност на двигателя, изразена в kW (2)
 mro: маса на превозното средство в готовност за движение, изразена в kg.
 mt = mro (за превозни средства от категория M1);
 и
 г)
 с двигател, който развива максимална (номинална) мощност, по-голяма от 200 kW2.
 Подобно превозно средство трябва да има само една система за закрепване „ISOFIX“ и едно горно лентово устройство за закрепване „ISOFIX“ на предвидено предно място


text:
за сядане на пътник, комбинирани с устройство за дезактивиране на въздушната възглавница (ако това място за сядане е снабдено с въздушна възглавница) и с етикет с предупреждение, че на втория ред седалки не е налично място със система „ISOFIX“.
 5.3.5.
 Когато една система за закрепване „ISOFIX“ е монтирана на предно място за сядане, защитено с предна въздушна възглавница, се изисква монтиране на устройство за дезактивиране на тази въздушна възглавница.
 5.3.6.
 Независимо от разпоредбата на точка 5.3.1, когато е налице интегрирана „вградена“ система (системи) за обезопасяване на дете, броят на изискваните позиции „ISOFIX“ е минимум две минус броя на интегрираните „вградени“ системи за обезопасяване на деца в тегловните групи 0, 0+ или 1.
 5.3.7.
 Превозните средства със сгъваем покрив, отговарящи на определението в точка 2.9.1.5 от Консолидираната резолюция относно производството на превозни средства (R.E.3), оборудвани с повече от един ред седалки, трябва да са оборудвани с минимум две долни устройства за закрепване „ISOFIX“. Когато в такива превозни средства е монтирано горно лентово устройство за закрепване „ISOFIX“, то трябва да отговаря на съответните изисквания на настоящото правило.“
 5.3.8.
 Когато едно превозно средство е оборудвано само с една седалка на ред, се изисква наличие на само една позиция „ISOFIX“. Когато в такива превозни средства е монтирано горно лентово устройство за закрепване „ISOFIX“, то трябва да отговаря на съответните изисквания на настоящото правило. Независимо от това, ако не е възможно да се монтира дори и най-малкото приспособление ISOFIX, гледащо напред (определено в Правило No 16, допълнение 17), в мястото за сядане на пътника, тогава не се изискват никакви позиции ISOFIX“, при условие че за даденото превозносредсво е опредлена система за обезопасяване на деца.
 5.3.9.
 Независимо от разпоредбата на точка 5.3.1 по-горе, не се изискват позиции „ISOFIX“ за линейки или погребални автомобили, както и за превозни средства за употреба от въоръжените сили, гражданската отбрана, противопожарните служби и силите, отговарящи за поддържането на обществения ред.
 5.3.10.
 Независимо от разпоредбите на точки 5.3.1 — 5.3.4, една или повече от задължителните позиции „ISOFIX“ могат да бъдат заменени от места за сядане по стандарта „i-Size“.
 6. ИЗПИТВАНИЯ
 6.1.
 Застопоряване на превозното средство за провеждане на изпитвания на устройствата за закрепване „ISOFIX“
 6.1.1.
 Методът за застопоряване на превозното средство по време на изпитването трябва да бъде избран така, че да не повиши якостта на устройствата за закрепване „ISOFIX“, както и на областта, в която те са монтирани, или да намали нормалната деформация на конструкцията.
 6.1.2.
 Устройство за застопоряване се приема за задоволително, ако не оказва никакво въздействие върху област, обхващаща цялата ширина на конструкцията на превозното средство, и ако превозното средство или неговата конструкция е блокирана или фиксирана отпред на разстояние, не по-малко от 500 mm от устройството за закрепване, което се изпитва, и захванато или фиксирано отзад на разстояние, не по-малко от 300 mm от устройството за закрепване.
 6.1.3.
 Препоръчва се конструкцията на превозното средство да бъде поставена върху подпорни елементи, разположени приблизително в една линия с полуосите или, ако това е невъзможно, в една линия с точките на закрепване на окачването.
 6.1.4.
 Ако е приложен метод за застопоряване,


text:
различен от предписания в точки 6.1.1 — 6.1.3 от настоящото правило, следва да се представят доказателства, че приложеният метод е равностоен.
 6.2.
 Изисквания при провеждане на статично изпитване.
 6.2.1.
 Якостта на системите за закрепване „ISOFIX“ се изпитва посредством прилагане, съгласно процедурата, предписана в точка 6.2.4.3, на сили върху статичното устройство за прилагане на сили (SFAD), като приставките „ISOFIX“ са напълно закрепени.
 При изпитване на горно лентово устройство за закрепване „ISOFIX“ се провежда допълнително изпитване, както е предписано в разпоредбата на точка 6.2.4.4.
 При изпитване на място за сядане, съвместимо със стандарта i-Size, се провежда допълнително изпитване на опорен крак, както е предписано в разпоредбата на точка 6.2.4.5.
 Всички позиции „ISOFIX“ и/или места за сядане по стандарта i-Size на един ред седалки, които могат да се ползват едновременно, следва да се изпитват едновременно.
 6.2.2.
 Изпитването може да се провежда както върху напълно комплектувано превозно средство, така и върху такива части от превозното средство, които са достатъчно представителни по отношение на якостта и коравината на конструкцията на превозното средство.
 Прозорците и вратите могат да са монтирани или не, а ако са монтирани, да са затворени или отворени.
 Могат да се монтират всякакви нормално доставяни елементи, които могат да допринесат за здравината на конструкцията на превозното средство.
 Изпитването може да се ограничи до позиции „ISOFIX“ или места за сядане по стандарта i-Size, отнасящи се само до една седалка или група седалки, при следните условия:
 а)
 изпитваната позиция „ISOFIX“ или i-Size да има еднакви конструктивни характеристики с позициите „ISOFIX“, отнасящи се до останалите седалки или групи седалки; и
 б)
 когато такива ISOFIX или i-Size позиции са монтирани изцяло или частично на седалката или групата седалки, тази седалка или група седалки или подът в случай на място за сядане по стандарта i-Size да имат еднакви с останалите седалки или групи седалки конструктивни характеристики.
 6.2.3.
 Ако седалките и облегалките за глава са регулируеми, те следва да се изпитват в положението, определено от техническата служба, попадащо в експлоатационните граници, предписани от производителя на превозното средство, както е предвидено в допълнение 3 към приложение 17 към Правило No 16 на ООН.
 6.2.4.
 Сили, направления и допустими отклонения
 6.2.4.1.
 Сила 135 N ± 15 N се прилага върху средната точка на долната предна напречна щанга на статичното устройство за прилагане на сили с цел да се регулира надлъжното положение на задната приставка на устройството, за да се отстрани евентуална хлабина или напрежение между устройството и неговата опора.
 6.2.4.2.
 Към статичното устройство за прилагане на сили (SFAD) се прилагат сили в направления напред и под ъгли, съгласно таблица 1.
 Таблица 1
 Направления на изпитвателните сили
 По посока на движението
 0° ± 5°
 8 kN ±0,25 kN
 Под ъгъл
 75 ± 5 ° (наляво и надясно от посоката на движение, или, ако само едната страна е уязвима, или ако двете страни са симетрични, само на едната страна)
 5 kN ±0,25 kN
 Всяко от тези изпитвания може да се проведе върху различни шасита, по искане на производителя.
 Силите по посока на движението се прилагат с първоначално ъглово отклонение 10° ± 5° над


text:
хоризонталата. Силите под ъгъл се прилагат хоризонтално с отклонение 0° ± 5°. В предписаната точка на натоварване Х, показана на фигура 2 от приложение 4, се прилага предварително натоварване от 500 N ± 25 N. Пълното натоварване трябва да се достига възможно най-бързо, като максималното време за прилагане на натоварването е 30 s. Производителят обаче има право да поиска натоварването да се достигне в рамките на 2 s. Силата се задържа за минимален период от 0,2 s.
 Всички измервания се извършват в съответствие с ISO 6487, с канал за данни от честотен клас (CFC) 60 Hz или друг еквивалентен метод.
 6.2.4.3.
 Изпитване само на система за закрепване „ISOFIX“:
 6.2.4.3.1.
 Изпитване със сила с направление по посока на движението:
 Хоризонталното надлъжно отклонение (след предварително натоварване) на точка X от статичното устройство за прилагане на сили по време на прилагане на сила от 8 kN ±0,25 kN трябва да е ограничено до 125 mm, като евентуална пластична деформация, включваща частично скъсване или счупване на което и да е долно устройство за закрепване „ISOFIX“ или областта около такова устройство, не се счита за дефект, ако устройството е издържало успешно предвидената сила за предвиденото време.
 6.2.4.3.2.
 Изпитване със сила под ъгъл:
 Отклонението в посока на силата (след предварителното натоварване) в точка X на статичното устройство за прилагане на сили по време на прилагане на сила от 5 kN ±0,25 kN трябва да е ограничено до 125 mm, като евентуална пластична деформация, включваща частично скъсване или счупване на което и да е долно устройство за закрепване „ISOFIX“ или областта около такова устройство, не се счита за дефект, ако устройството е издържало успешно предвидената сила за предвиденото време.
 6.2.4.4.
 Изпитване на системи за закрепване „ISOFIX“ и горно разположено лентово устройство за закрепване „ISOFIX“:
 Между статичното устройство за прилагане на сили и горно лентово устройство за закрепване се прилага предварително натоварване на опън от 50 N ± 5 N. Хоризонталното отклонение (след предварително натоварване) на точка X по време на прилагане на сила от 8 kN 0,25 kN трябва да е ограничено до 125 mm, като евентуална трайна деформация, включваща частично скъсване или счупване на което и да е долно устройство за закрепване „ISOFIX“ или областта около такова устройство, не се счита за дефект, ако устройството е издържало успешно предвидената сила за предвиденото време.
 6.2.4.5.
 Изпитване за места за сядане, съвместими със стандарта i-Size:
 Освен изпитванията, посочени в точки 6.2.4.3 и 6.2.4.4, трябва да се проведе и изпитване с модифицирано статично устройство за прилагане на сили, което представлява SFAD и включва сонда за изпитване на опорен крак, както е определено на фигура 3 от приложение 5. Устройството за изпитване на опорен крак трябва да се регулира по дължина и ширина за оценка на контактната повърхност на пода на превозното средство съгласно определението в точка 5.2.4.2 (вж. също и фигури 1 и 2 от приложение 5 към настоящото правило). Височината на устройството за изпитване на опорния крак трябва да се регулира така, че стъпалото на устройството за изпитване на опорния крак да бъде в контакт с пода на


text:
превозното средство. При стъпково регулиране на височината, трябва да се избере първото деление, на което опорният крак остава стабилен върху пода; при плавно регулиране на височината на устройството за изпитване на опорния крак, ъгълът на наклон на SFAD трябва да се увеличи с 1,5 +/- 0,5 градуса във връзка с регулирането на устройството за изпитване на опорния крак.
 Хоризонталното отклонение (след предварително натоварване) на точка X по време на прилагане на сила от 8 kN 0,25 kN трябва да е ограничено до 125 mm, като евентуална пластична деформация, включваща частично скъсване или счупване на което и да е долно устройство за закрепване ISOFIX, контактната повърхност на пода на превозното средство или на областта около такова устройство, не се счита за дефект, ако устройството е издържало успешно предвидената сила за предвиденото време.
 Таблица 2
 Допустими отклонения
 Посока на силата
 Максимално допустимо отклонение в точка X на статичното устройство (SFAD)
 По посока на движението
 125 mm надлъжно
 Под ъгъл
 125 mm по посока на силата
 6.2.5.
 Допълнителни сили.
 6.2.5.1.
 Инерциални сили в седалката
 По отношение на позиции за монтиране, при които натоварването се предава върху конструкцията на седалката, а не направо върху конструкцията на превозното средство, се провежда изпитване, с помощта на което да се установи дали якостта на устройствата за закрепване на седалката към конструкцията на превозното средство е достатъчна. При това изпитване, сила, равна на 20 пъти масата на съответните части от конструкцията на седалката се прилага хоризонтално и надлъжно в посока на движението върху седалката или съответната част от нейната конструкция, която сила съответства на физическото въздействие на масата на седалката върху устройствата за нейното закрепване. Определянето на допълнителното приложено натоварване или натоварвания и на разпределението на натоварванията се извършва от производителя и се съгласува с техническата служба.
 По искане на производителя, при провеждане на описаните по-горе статични изпитвания, допълнителното натоварване може да се приложи към точката X на статичното устройство за прилагане на сили.
 Ако горното лентово устройство за закрепване е вградено в конструкцията на седалката, това изпитване се провежда по отношение на горната лента „ISOFIX“.
 Не се допуска скъсване на материал, като трябва да бъдат изпълнени изискванията по отношение на отклоненията, описани в таблица 2.
 Забележка: Не се изисква провеждане на това изпитване, когато което и да е от устройствата за закрепване на системата от обезопасителни колани е вградено в конструкцията на някоя от седалките, и тази седалка е изпитана и одобрена по отношение на изпълнението на изискванията на настоящото правило за здравина на устройствата за закрепване за обезопасяване на възрастни пътници.
 7. ПРОМЯНА И РАЗШИРЕНИЕ НА ОДОБРЕНИЕ НА ТИП ПРЕВОЗНО СРЕДСТВО
 7.1.
 За всяка промяна на типа на превозното средство трябва да се уведоми органът по одобряване на типа, който е одобрил типа на превозното средство. В такъв случай органът може:
 7.1.1.
 да прецени, че направените промени не оказват съществено неблагоприятно въздействие и че превозното средство продължава да отговаря на изискванията; или
 7.1.2.
 да изиска допълнителен протокол от изпитване от техническата служба, отговаряща за провеждане на изпитванията.
 7.2.
 Потвърждението на одобрението или отказът на одобрение, в